Gant Karaez, kêr-benn ar Poc'hêr anezhi, ez eus e penn kentañ an 21vet kantved aveadurioù a-leizh e-keñver ar sport, ar sevenadur, an touristerezh hag ar servijoù : ur stad  atleterezh, ur greizenn c'hoarioù dour, div sal an holl sportoù, ur c'harting-bowling, un dachenn golf, div greizenn varc'hegezh, ti ar servijoù foran, ur c'hoc'hu liezimplij, Ti ar Vro, ur sal-abadennoù a c'hall 220 a dud mont en o c'hoazez enni (ar Cinédix), ur greizenn sevenadurel ma c'haller aozañ kendalc'hioù (Leurenn Glenmor), un ti evit ar vugale modern hag aes d'ober gantañ, hep disoñjal menegiñ un ospital zo dezhañ ur servij evit an trummadoù hag unan evit ar gwilioudiñ.